CELEX: 32011R0410
Language: hu
Date: 2011-04-27 00:00:00
Title: A Bizottság 410/2011/EU végrehajtási rendelete ( 2011. április 27. ) az 1290/2005/EK tanácsi rendeletnek az Európai Mezőgazdasági Garanciaalapból (EMGA) és az Európai Mezőgazdasági Vidékfejlesztési Alapból (EMVA) származó pénzeszközök kedvezményezettjeire vonatkozó információk nyilvánosságra hozatalának tekintetében történő alkalmazása részletes szabályainak megállapításáról szóló 259/2008/EK rendelet módosításáról

28.4.2011   
            
            
               HU
            
            
               Az Európai Unió Hivatalos Lapja
            
            
               L 108/24
            
         A BIZOTTSÁG 410/2011/EU VÉGREHAJTÁSI RENDELETE
   (2011. április 27.)
   az 1290/2005/EK tanácsi rendeletnek az Európai Mezőgazdasági Garanciaalapból (EMGA) és az Európai Mezőgazdasági Vidékfejlesztési Alapból (EMVA) származó pénzeszközök kedvezményezettjeire vonatkozó információk nyilvánosságra hozatalának tekintetében történő alkalmazása részletes szabályainak megállapításáról szóló 259/2008/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról szóló, 2005. június 21-i 1290/2005/EK tanácsi rendeletre (1) és különösen annak 42. cikke 8b. pontjára,
   az európai adatvédelmi biztossal folytatott konzultációt követően,
   mivel:
   
               (1)
            
            
               Az európai mezőgazdasági alapok kedvezményezettjeire vonatkozó információk nyilvánosságra hozatalának kötelezettségét érintő C-92/09 és C-93/09 sz. egyesített ügyekben hozott ítéletben (2) az Európai Unió Bírósága megállapította, hogy a természetes személyek személyes adatainak megfelelő szempontok – mint például a részükre nyújtott támogatások időtartama, gyakorisága vagy típusa, illetve nagysága – alapján történő különbségtétel nélküli közzététele nincs arányban az elérni kívánt céllal. A Bíróság tehát érvénytelennek minősítette a vonatkozó rendelkezéseket. Szem előtt tartva a természetes személyeknek a személyes adataik védelméhez fűződő érdekét, indokolt – az Európai Mezőgazdasági Garanciaalapból (EMGA) és az Európai Mezőgazdasági Vidékfejlesztési Alapból (EMVA) származó pénzeszközök kedvezményezettjeire vonatkozó információk nyilvánosságra hozatalának a 259/2008/EK bizottsági rendeletben (3) előírt kötelezettsége révén elérni kívánt különböző célkitűzések összeegyeztetésére törekedve – úgy rendelkezni, hogy ez a kötelezettség nem vonatkozik a természetes személyekre.
            
         
               (2)
            
            
               Ezért indokolt – az áttekinthetőség érdekében – a 259/2008/EK rendeletet formálisan ennek megfelelően módosítani arra az időre, amíg az Európai Parlament és a Tanács nem fogad el új szabályozást a Bíróság észrevételeinek figyelembevételével.
            
         
               (3)
            
            
               Az e rendeletben előírt intézkedések összhangban vannak a Mezőgazdasági Alapok Bizottságának véleményével,
            
         ELFOGADTA EZT A RENDELETET:
   1. cikk
   A 259/2008/EK rendelet 1. cikke a következőképpen módosul:
   
               1.
            
            
               Az (1) bekezdés a következőképpen módosul:
               
                           a)
                        
                        
                           a bevezető mondat helyébe a következő szöveg lép:
                           „(1)   Az 1290/2005/EK rendelet 44a. cikkében említett tájékoztatás azon kedvezményezettek esetében, akik jogi személyek, magában foglalja a következő információkat:”;
                        
                     
                           b)
                        
                        
                           az a) pontot el kell hagyni;
                        
                     
                           c)
                        
                        
                           a b) és a c) pont helyébe a következő szöveg lép:
                           
                                       „b)
                                    
                                    
                                       a bejegyzés szerinti teljes hivatalos nevet, amennyiben a kedvezményezett jogi személy, és az érintett tagállam jogi szabályozása szerint önálló jogi személyiséggel rendelkezik;
                                    
                                 
                                       c)
                                    
                                    
                                       a társulás bejegyzés szerinti, illetve egyéb, hivatalosan elismert teljes nevét, amennyiben a kedvezményezett jogi személyek önálló jogi személyiséggel nem rendelkező társulása;”.
                                    
                                 
                     
         
               2.
            
            
               A (2) bekezdés helyébe a következő szöveg lép:
               „(2)   A jogi személyek esetében a tagállamok az (1) bekezdésben előírtaknál részletesebb adatokat is közzétehetnek.”
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. április 27-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 209., 2005.8.11., 1. o.
   
      (2)  A Bíróság C-92/09 és C-93/09 sz. Volker und Markus Schecke GbR és Hartmut Eifert kontra Land Hessen egyesített ügyekben 2010. november 9-én hozott ítélete; a Határozatok Tárában még nem jelent meg.
   
      (3)  HL L 76., 2008.3.19., 28. o.